سماعی - شمس

سماعی-شمس - ضربی موغامی  " شور "  موغام و مقام کؤکونه اساسلانیر. او، موستقیل بیر ضربی موغام اولماقلا یاناشی، همچنین " شور "  دستگاهی‌نین کوُلمیناسیا شؤعبه‌سی ساییلیر. بئله کی، موعاصیر " شور "  دستگاهیندا او،  " شیکسته‌یی‌- فارس "  و " عشیران " دان سونرا ایفا اولونور. محض اوندان سونرا ایسه  " حیجاز "  و " سارنج "  شؤعبه‌لری گلیر. آدلارینی چکدیگیمیز شؤعبه‌لر  " شور "  دستگاهی‌نین  " سماعی - شمس " نده اوخونماقلا یاناشی، سماعی - شمس موستقیل ضربی موغام شکلینده ایفا اولونان زامان دا خواننده‌لر همین شؤعبه‌لری  " حیجاز "  و " سارنج "-ی اونا علاوه  ائدیرلر. لاکین بو زامان ایمپروویزه سجیه‌لی ووکال پارتیا اولکی کیمی دقیق اؤلچویه اساسلانان موشاییعت فونونو داوام ائتدیریر. دئمه‌لی، سماعی - شمس باشقا ضربی موغام‌لارا نیسبتاً داها ایری حجملی‌دیر. چونکی اونون موستقیل شکیلده ایفاسی زامانی  " حیجاز "  و " سارنج " ده توخونولور. اونو دا قئید ائدک کی، تاردا موشاییعت زامانی سماعی - شمس گوجلو، دولغون میضراب ایشلتمکله چالینمالی‌دیر. سماعی -شمسین متنی آنجاق عروض وزنینده یازیلمیش غزل‌لر تشکیل ائدیر. 

  بو ضربی موغامین بیر کاراکتریک خوصوصیتی ده اودور کی، باشقا ضربی موغام‌لاردان فرقلی اولاراق، او اکثر حاللاردا عنعنه‌یه گؤره تصنیفله تامالانیر. تصنیفین موسیقی‌سی مولاییم رقص تمپینده‌دیر. سماعی - شمسین ضربی موغامی‌نین سونوندا اوخونانا بو تصنیف اونون دراماتورژی‌سینده منطیقلی  " یئکون-سونلوق "  اهمیتینه مالیک‌دیر.  

 قایناق 

 ضربی موغام‌لار

بؤلمه:موسیقی
بؤلمه:آذربایجان موسیقی‌سی
بؤلمه:آذربایجان موغاملاری